Il-każ tas- Segretarju Permanenti Frank Psaila fil-Ministeru għal Għawdex fiż-żmien li kien Prim Ministru Lawrence Gonzi (2005) hu inkwetanti ħafna. Il-każ huwa dwar Frank Psaila sal-2005 Segretarju Permanenti fil-Ministeru għal Għawdex. Psaila jgħid li kiteb biex jilmenta li xogħolu konsistenti fit-tmexxija tas-servizz pubbliku f'Għawdex ma setax jagħmlu sewwa għaliex kien qed ikollu indħil politiku kontinwu. S'hawnhekk wieħed jammira l-kuraġġ ta' Frank Psaila li kiteb biex jirrapporta u bit-tama li xi ħadd jiċċaqlaq. It-tweġiba li rċieva bil-fomm inqisha bħala daqqa ta' ħarta għas-serviżż ċivili. Frank Psaila kien mitlub biex jirtira ta' 60 sena miċ-ċivil għax ma kienx kompatibbli mal-Ministru tiegħu! Lil Frank Psaila ftit iltqajt miegħu fuq xogħol. Imma kien biżżejjed biex iffurmajt l-opinjoni li kien jaf x'inhu jagħmel u li ma kienx qaddej tal-Ministru iżda qaddej tal-pajjiż (civil servant). Dan il-każ jitfa dawl fuq x'tip ta' Segretarji Permanenti jitneħħew. Ma nafx jekk hux rifless ukoll dwar x'tip ta' Segretarji Permanenti ma tneħħewx! Dan il-każ iżda jispjega b'mod ċar il-mandra li l-pajjiż jinsab fiha illum. Naħseb li dan il-pajjiż jixraqlu ħafna aħjar. Nofs tuzzan Segretarji Permanenti bħal Frank Psaila naħseb li jagħmlu l-ġid!
Fil-Ministeru għal Għawdex: is-Segretarju Permanenti Frank Psaila